Թեպետ վերջին տարիներին անազատության վայրերում պահվող անձանց խնդիրների լուծման հարցում որոշակի դրական տեղաշարժեր կան, սակայն քրեակատարողական հիմնարկներում համակարգային խնդիրները շարունակում են մնալ։ Դրանք են ՔՀԿ-ների գերծանրաբեռնվածությունը, անազատության մեջ գտնվող մարդկանց բուժսպասարկման ցածր որակը, նրանց պահման պայմանները, ինչպես նաեւ ոչ կանոնադրական հարաբերությունները ՔՀԿ-ներում։ Նման եզրակացության է եկել ՀՀ Արդարադատության նախարարության քրեակատարողական հիմնարկներում և մարմիններում հասարակական վերահսկողություն իրականացնող հասարակական դիտորդների խումբը։